Central-linja

Central-linja er ei linje i London Underground. Den går på djupt nivå frå aust til vest gjennom London, og er den lengste linja i undergrunnsnettet. Før strekninga frå Epping til Ongar blei stengd var Ongar den stasjonen som låg lengst frå London sentrum. Linja er i dag markert med raud farge på undergrunnskartet. 

Den eldste delen av linja, frå Shepherd's Bush til Bank, følgjer dei samanhengande gatene over bakken; Holland Park Avenue - Bayswater Road - Oxford Street - New Oxford Street - High Holborn - Holborn- Holborn Viaduct - Newgate Street - Cheapside - Poultry.

Metronet Rail er ansvarleg for vedlikehald og utvikling av stasjonar og linjemateriell etter den privat-offentlege avtalen mellom britiske transportmyndigheiter og to private jernbaneforetak.

 Historie 

Linja blei først opna under namnet Central London Railway i 1900. Den gjekk då mellom Shepherd's Bush og Bank. I 1908 blei den utvida vestover til Wood Lane Exhibition, ein stasjon som blei oppretta i samband med den fransk-britiske utstillinga som blei arrangert det året. Austover blei den utvida til Liverpool Street i 1923. 

Nye utvidingar følgde i 1930-åra, og vidare arbeid heldt fram ved utbrotet av andre verdskrig. Ein uferdig tunnel blei då brukt som ammunisjonsfabrikk, ettersom den var svært godt verna mot bombing. Denne seksjonen blei opna i 1947. 


Central-linja var den første som innførte regelmessige høgtalarmeldingar om neste stoppestad og om kva linjer ein eventuelt kan bytte til der. Annonseringane er ferdig innspelte og blir automatisk sende over høgtalaranlegget på rett stad. 

Linja fekk automatisk togstyringssystem i 1996, og dette blei teke i bruk over ein periode på nokre få år. Toga er nå automatiske, og føraren treng berre å stenge dørene og trykke på ein startknapp, så køyrer toget i trygg fart til neste stasjon og stoppar der. 

Strekninga mellom Epping og Ongar blei nedlagt i 1994. Den hadde aldri vore nytta av normal trafikk, og den einaste årsaka til at den eksisterte var at det ved Ongar låg ein stor bunker som skulle blir brukt av myndigheitene i tilfelle krig. Denne blei nedlagt i 1994, og det var då ikkje lenger behov for strekninga. 

25. januar 2003 spora eit tog av ved Chancery Lane, etter at ein trekkmotor fall av og hamna på sporet. 32 passasjerar blei skadde. Heile linja blei stengd til ein hadde funne årsaka til at motoren fall av og til det blei gjort utbetringar på materiellet. I mars 2003 var eit avgrensa tilbod i drift, og i løpet av april kom linja i full drift igjen.

 Kart 
550px|center|Kart over Central-linja

 Stasjonar 
Frå vest mot aust

 West Ruislip-greina 
 Endestasjon: West Ruislip
 Ruislip Gardens
 South Ruislip
 Northolt 
 Greenford 
 Perivale 
 Hanger Lane

Greina sluttar seg til hovudlinja ved North Acton

 Ealing Broadway-greina 
 Endestasjon: Ealing Broadway
 West Acton

Greina sluttar seg til hovudlinja ved North Acton

 Hovudlinja 

 North Acton 
 East Acton 
 White City 
 Wood Lane (nedlagd 1947)
 Shepherd's Bush
 Holland Park
 Notting Hill Gate
 Queensway
 Lancaster Gate
 Marble Arch
 Bond Street
 Oxford Circus
 Tottenham Court Road
 British Museum (nedlagd 1933)
 Holborn
 Chancery Lane
 St. Paul's
 Bank
 Liverpool Street
 Bethnal Green
 Mile End
 Stratford
 Leyton
 Leytonstone

Linja blir delt i to greiner etter Leytonstone

 Woodford-greina 
 Wanstead
 Redbridge
 Gants Hill
 Newbury Park
 Barkingside
 Fairlop
 Hainault

Ved Grange Hill kryssar linja grensa mellom Stor-London og Essex

 Grange Hill
 Chigwell
 Roding Valley
Endestasjon: Woodford

 Ongar-greina 
 Snaresbrook
 South Woodford
 Woodford

Mellom Woodford og Buckhurst Hill blir grensa mellom Stor-London og Essex kryssa

 Buckhurst Hill
 Loughton
 Debden
 Theydon Bois
 Endestasjon: Epping

Tre ytterlegare stasjonar blei tidlegare nytta med ekstratog, men er nå nedlagt

 North Weald (nedlagd 1994)
 Blake Hall (nedlagd 1981)
 Ongar (nedlagd 1994)

 Bakgrunnsstoff 
 Nettside om Central-linja

 Kjelder 

 Denne artikkelen bygger på «Central-linja» frå , den 24. mai 2008. 


Kategori:Samferdsle i London